เงาะขนสั้น

เงาะขนสั้น หรือ เงาะลิ้นจี่ ( หรือ  Nephelium ramboutan-ake) เป็นพืชที่มีลักษณะใกล้เคียงกับเงาะ ภาษามลายูเรียก ปูลาซัน ภาษาอินโดนีเซียเรียก กาปูลาซัน ในฟิลิปปินส์เรียก บูลาลา หรือ ปานุงกายัน เป็นไม้ยืนต้น ใบประกอบ ดอกออกตามปลายกิ่งหรืออยู่ค่อนลงมาจากปลายกิ่ง ไม่มีกลีบดอก ผลรูปรีจนถึงค่อนข้างกลม มีหนามยาวปกคลุมหนาแน่น ผลสีแดงอมเหลืองหรือดำ เมล็ดมีเยื่อหุ้มสีขาว ผลนิยมรับประทานสด รสหวานกว่าเงาะและลิ้นจี่

อ้างอิง
Morton, Julia F., "Fruits of Warm Climates" ; Creative Resource Systems, Inc.; Winterville, N.C.; ISBN 0-9610184-1-0 (online)
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 326 – 328

สกุลเงาะ
ผลไม้